CELEX: 62018TB0675
Language: hr
Date: 2019-02-05 00:00:00
Title: predmet T-675/18 R: Rješenje predsjednika Općeg suda od 5. veljače 2019. — Trifolio-M i dr. protiv EFSA-e („Zahtjev za privremenu pravnu zaštitu — Sredstva za zaštitu bilja — Postupak preispitivanja odobrenja aktivne tvari azadirahtina — Odbijanje zahtjeva za povjerljivo postupanje — Nepostojanje fumus boni juris”)

15.4.2019   
            
            
               HR
            
            
               Službeni list Europske unije
            
            
               C 139/59
            
         
      Rješenje predsjednika Općeg suda od 5. veljače 2019. — Trifolio-M i dr. protiv EFSA-e
      (predmet T-675/18 R)
      („Zahtjev za privremenu pravnu zaštitu - Sredstva za zaštitu bilja - Postupak preispitivanja odobrenja aktivne tvari azadirahtina - Odbijanje zahtjeva za povjerljivo postupanje - Nepostojanje fumus boni juris”)
      (2019/C 139/61)
      Jezik postupka: engleski
      
         Stranke
      
      
         Tužitelji: Trifolio-M GmbH (Lahnau, Njemačka), Oxon Italia SpA (Milan, Italija), Mitsui AgriScience International SA (Bruxelles, Belgija) (zastupnici: C. Mereu i S. Englebert, odvjetnici)
      
         Tuženik: Europska agencija za sigurnost hrane (zastupnici: D. Detken i S. Gabbi, agenti, uz asistenciju S. Raesa, odvjetnika)
      
         Predmet
      
      Zahtjev na temelju članaka 278. i 279. UFEU-a za suspenziju primjene Odluke izvršnog direktora Europske agencije za sigurnost hrane od 11. rujna 2018. o zahtjevima za povjerljivo postupanje sa zaključcima o stručnom pregledu procjene rizika od uporabe aktivne tvari azadirahtina kao pesticida (EFSA1LA1DEC/19777743/2018).
      
         Izreka
      
      
                  1.
               
               
                  
                     Odbija se zahtjev za privremenu pravnu zaštitu.
                  
               
            
                  2.
               
               
                  
                     Poništava se rješenje od 20. studenoga 2018., Trifolio-M i dr./EFSA, (T-675/18 R).
                  
               
            
                  3.
               
               
                  
                     Svaka stranka snosit će vlastite troškove.